A MOSOLY BIRODALMA
- Köszönjük! - Köszönjük!
Viszlát!
Köszönjük, Yoo úr!
- Elég lesz ennyi sör? - Szerintem igen.
Legfeljebb veszünk még. Van pénzünk.
Jó estét, uram!
Bocsánat, hogy elkéstünk!
- Jó estét! - Jó estét!
Gyorsan ideértek.
Hát az egyenruha?
A reptérről rögtön idejöttünk.
Hol van Sa-rang?
Nem veszi fel.
És No úr?
Ő sem veszi fel.
A kocsiból felhívjuk.
- Jó. - Ezzel megyünk?
- Menjünk! - Üljön előre!
- Jaj! - Majd én viszem.
Köszönöm!
NO ÚR
A hívott szám nem elérhető…
Nem veszi fel, pedig ráér, tudom.
Ma csak négyen leszünk.
Összeáll a bangkoki csapat.
- Jó! - Jó!
De miért nem veszi fel egyikük sem?
Lehet, nélkülünk csinálnak valamit.
Végre összejöttek?
Tényleg?
Nem semmi a csávó.
Tökös legény.
Tökös? Ugyan!
Hát semmit sem tudnak?
Mire gondol?
Már vége köztük.
Micsoda? Mióta?
Együtt voltak egyáltalán?
Nagyon rövid volt.
Thaiföldön ellógtak kettesben, emlékeznek?
Szerintem No úr bepróbálkozott, de Sa-rang dobta.
Tényleg?
Ezt ő mondta?
Hogy kérdezhetném meg? Fájdalmas téma.
Igen, nem úgy tűnt, hogy jól kijönnek.
Tudtam, hogy nem fog működni.
Jól ismerem Gu urat…
Úgy értem, No urat.
Nagyon béna a randizásban.
Akartam neki tippeket adni,
de reménytelen eset.
Nagyon fontosak az alapok.
Sok kapcsolata volt már?
Nekem?
Nos, sok nőnek tetszettem már,
de egyik sem mert szólni.
Nem vagyok egy bonyolult pasas,
de azt mondják, hogy túl jó vagyok.
Akkor azt mondja, hogy még senkivel sem randizott?
Népszerű vagyok.
De még senki sem mert elhívni randizni.
Akkor kezdeményezzen!
Nem. Hölgyeké az elsőbbség.
A férfi vár. Nem tudja?
Ezért nincs barátnője.
Kaphatok abból a rágcsából?
- Tessék. - Köszönöm!
No úr biztosan szomorú most,
hogy kikosarazták.
Majd később elhívom inni.
Egyen maga is!
- Köszönöm! - Mutassak egy vicceset?
Varázslat!
Hát ez vicces! Én is kérek!
Köszönöm!
- Maga festette le a lépcsőt? - Hogy találta ki?
Nem profi munka.
Jöjjenek be!
- Jó. - Üdv nálam!
- Hát ez? - Mi az?
Mi ez a férficipő?
12. EPIZÓD
Mi folyik köztetek?
És mióta?
Nem régóta.
Azt mondtad, hogy nem jártok.
Bocsánat!
Történt köztünk pár dolog.
Miért hazudtatok nekünk?
Miért csaptatok be?
Nem hazudtunk.
Csak nem akartuk elmondani.
Akkor becsaptatok.
Miért haragszotok?
Inkább ünnepelnünk kellene!
Nem haragszunk. Csak ledöbbentünk.
Eddig nem voltak titkaink egymás előtt.
Most mondtam el az igazat.
Ne legyetek olyan szigorúak!
Nem érdekel a cukiskodásod.
Hogy titkolhattad el?
Gratulálok! Nagyon szép párt alkotnak.
Köszönjük!
Egy józan ember.
Van még valami, amiről hazudtatok?
Nem akartuk eltitkolni.
Ha még egyszer becsap, annyi a csapatnak.
És akkor sem bocsátunk meg, ha kiderül, hogy az elnök
balkézről született gyereke.
Nem.
Őszinte leszek.
Nem vagyok az elnök balkézről született gyereke.
Persze hogy nem az.
- Csak példa volt. - Nem balkézről születtem.
Mi sem.
- Akkor hogy? - Így van.
Ő az elnök fia.
Jaj! Ránk ijesztett!
Hogy viccelődhet ilyennel?
Az elnök vezetékneve Gu, a magáé meg No.
Pontosan. Ne butáskodjon!
Majdnem bevettem.
Igen, az elnök fia a vezető menedzser, nem?
Állítólag egy gyökér,
oltári nagy bunkó.
Abban a bunkóban
meg No úrban semmi közös sincs.
Én vagyok az a bunkó gyökér.
Bocsánat a színjátékért!
Gu Won vezető menedzser vagyok.
A falat bámuló fickó pedig nem Yoo osztályvezető.
Ő No Sang-sik menedzser.
Sa-rang, igaz ez?
Hadd mutassam be őket rendesen!
Ő Gu Won vezető menedzser,
ő pedig No Sang-sik menedzser.
No Sang-sik menedzser vagyok.
Örvendek!
Ez most komoly? Várjunk!
Komolyan? Ez őrület!
Szerinted jól ment?
Aha, azt hiszem.
Megkönnyebbültem.
Gu úr!
Hideg a föld, üljön erre!
- Elég meleg. - Ezen kényelmesebb.
Itt is kényelmes.
Nem tudok sok mindent felajánlani.
Ülőpárna? Kísérd a kanapéhoz!
- Gu úr, üljön ide! - Nem.
Jó lesz itt, kényelmes.
- Jó itt. - Üljön fel!
Zavarba hoz minket.
Hagyjátok már abba!
Furán viselkedtek. Ezért hazudtunk.
Persze hogy furán viselkedünk. Az elnök fia.
Normális reakció.
Ne tetézzék!
Üljenek le!
Miért térdeltek?
- Lazuljatok el! - Kérem.
Gu úr!
Ha bárhogy megbántottam,
kérem, bocsásson meg!
Nem bántott meg.
Da-eul, legyen továbbra is olyan nyers, mint eddig!
- Nekem úgy könnyebb. - Jaj nekem!
- Nyers voltam? - Igen.
Kizárt, én nem vagyok olyan.
De igen. Nagyon nyers voltál.
Bangkokban beszóltál neki,
és még meg is fenyegetted.
Én? Mikor?
„Felkiáltójel úr!
Hátra!” Nem emlékszel, hogy ezt mondtad?
Semmi baj, tényleg.
Tudom, hogy csak segíteni akart egy tapasztalatlan kollégának.
Semmi baj.
Nagyon sajnálom!
Megérdemlem a halált.
Megérdemlem a halált!
Nagyon sajnálom!
- Sajnálom! - Mi bajod?
- Mi baja? - Sajnálom!
Ez most már túlzás.
Jó,
Gu úr!
Sajnálom, de megbocsátana egy pillanatra?
- Hova mész? - Én?
Oda.
Rendben.
Beszélnünk kell.
Itt nyugodtan beszélhetünk.
Jöjjön ki!
Jó.
Mondja,
miért kellett ilyen messzire mennie?
A kollégái vagyunk!
Nem volt beleszólásom.
Utasítást követtem.
Akkor is, szólhatott volna.
Hogy tehette ezt velünk?
Tudja, milyen a tehetetlenség.
Tudja, milyen érzés volt, hogy nem szólíthattam Gu urat a nevén?
A reptéren épp be akartam mutatkozni,
amikor…
Bocsánat!
Tessék, uram.
Öt perccel ezelőtt még nem urazott.
Sajnálom.
De miért sajnálja?
Nincsenek fiútestvéreim, sem közeli barátaim,
úgyhogy nem tudom, hogy jó barát leszek-e,
de igyekezni fogok.
Tegeződjünk!
Rendben, Won.
Pyeong-hwa, legyünk barátok!
Ülj kényelmesebben!
Igen, persze, Gu úr.
Kér még valamit inni?
Ne csináld ezt!
Nem a főnök vagyok.
Csak Sa-rang barátja.
Igenis, Sa-rang barátja.
Ha bármiben segíthetek,
nyugodtan szóljon!
Tudok neki segíteni bármiben?
Maradj csendben!
Ne fecsegj többet!
Jó.
Próbáljuk meg bölcsen kezelni a helyzetet!
- Mit beszélek? - Pyeong-hwa!
Igen?
Megkeresem Da-eult.
Maradj itt! Majd én.
Várjatok!
Hadd intézzem én! Majd én szólok neki.
- Üljetek le! - De…
- Majd én. - Ülj le!
- Üljetek vissza! - De…
Igenis, Sa-rang barátja.
Mit csinálsz?
Hogy történhetett ez?
Hogy érted?
Mindig népszerűbb voltam.
Hogy lehet hamarabb barátnőd? Semmi értelme.
Tudod,
fogalmam sincs.
Miről?
Hogy miért gondolod ezt.
És miért nem mondtad el, hogy jártok?
Hogy titkolhattad el előlem?
Istenem!
Jaj, te!
Mikor jöttetek össze?
- Sang-sik! - Igen?
- Sírj csak! - Jó.
Sírj! Nagyon beszólt Da-eul?
- Igen. - Sírj csak!
Jaj!
Kár, hogy nem megyünk Dubajba.
Üres.
Kár, hogy üres.
Miről beszélgettek?
Haragszotok, amiért nem mondtam el?
Nem, megértjük,
miért nem mondtad el.
Akkor? Miattam aggódtok,
hogy bajom esik?
Miért esne bajod?
No úr ilyen rossz?
Gu úr.
Igen, Gu úr.
Csak nem rosszfiú?
Nem, távolról sem.
Nem járnék vele, ha az lenne.
Akkor miért? Miért esne bajod?
Hát, tudjátok.
A társadalmi különbség miatt.
Hé!
Az emberek egyenlőek.
Micsoda hülyeség!
Igaza van.
Ha van is különbség köztetek,
a szerelem ezt nem ismeri.
Akkor miről beszélgettek olyan komolyan?
Arról, hogy esetleg
nem kapkodtad-e el a dolgot.
Nem kapkodtam el.
Sokat gondolkoztam rajta.
Nagyon rendes srác.
Mi tetszik benne?
Ilyen fiúról álmodoztam.
Vele nem vagyok ideges vagy csalódott.
És mindig jön, ha szükségem van rá.
Mindig mellettem terem, ha bajban vagyok.
No úr ilyen lovagias?
Gu úr!
Nekem már örökre No úr lesz.
Mindenesetre rendes srácnak tűnik.
Gratulálok!
Remélem, nagyon fogja szeretni a mi Sa-rangunkat.
Köszi, lányok!
Akkor ma egész este
keményen bulizunk!
Jól hangzik!
Miért, eddig nem azt csináltuk?
- Nem. - Hogy érted?
Még el sem kezdtük.
- Bulizzunk! - Oké. Akkor csapjunk bele!
Itt az idő, csapjunk bele !
Jaj, csajok!
„Első koreai hotelként és sok hotelláncot megelőzve
'World of Best Talent' lett a King Hotel.
A hotel a dolgozók érdemének tartja
100 éves történelmét.
A legjobb koreai hotel ezzel világhírnévre tett szert.”
Most mindenki rólunk beszél,
mert én képviseltem a hotelt.
Te képviselted?
- Mikor? - Én üdvözöltem a vendégeket.
Aki a vendégeket köszönti, az a hotel képviselője.
És én hajtottam végre ezt a nehéz feladatot.
Igazad van.
Sikeresen végrehajtottad.
Szép munka!
Te vagy a legjobb.
Miért ilyen leverten mondod?
Te is ügyes voltál.
Hamarosan elnök leszel,
ha így haladsz.
Ne beszélj hülyeségeket!
Már fordult is a kocka.
Lassan vedd át a King Airt és a Forgalmazást is!
Most neked áll a világ.
Nem az számít, kinek áll a világ.
Hanem hogy jó-e benne élni.
Ha te leszel az elnök, akkor jó lesz.
Mostantól virággal szórom be előtted az utat.
Bízhatsz bennem.
Komolyan.
Nagyon megható volt a műsor.
A sírás fojtogatott a nosztalgiától.
Már más színben látom Gu urat.
Féltem, hogy katasztrófa lesz az esemény, de nagyon jól sikerült.
Remek reklám a cégnek.
Más hotelláncok is kérik az eseményről készült videót.
A Luxus-világutazó Magazin interjút kért tőlünk.
Látom, nagyon elégedettek.
Igen, és a dolgozók is elégedettek, fellelkesültek.
Akkor túlbecsültem magukat.
Hogy volt képes sírni ezen a szirupos műsoron?
Kiben bízhatnék meg
cégvezetőként?
Érzelmeskedéssel könnyű elnyerni mások szimpátiáját.
De pénzt is hoz a konyhára?
Ez hogy segít nekünk leküzdeni azt az igazgatási válságot,
amiben vagyunk?
Érzelmekkel nem lehet vezetni.
Más cégek a válságigazgatás mellett
éppen túlélőmódba kapcsolnak.
És pár napja
beszéltem az elnökkel.
Nem bízom benne többé.
Ne kelljen magukban is csalódnom!
Ne húzzuk a dolgot!
Csak az jöjjön a mai megbeszélésre, aki velem van!
Szeretném megdicsérni önöket a 100. évfordulós ünnepségért.
Régen csak a számunkra hasznos embereket hívtuk meg
az ünnepségre.
De ez most tényleg rólunk szólt.
Gu úr, szép munka!
Köszönöm!
De a dolgozóké az érdem.
Lehet, hogy jól sikerült az ünnepség,
de még korán van pezsgőt bontani.
Hogy érti?
A csoport
eladási, profit- és részvényárai
stagnálnak.
Szerintem jól állunk ahhoz képest, hogy recesszió van.
Ha az inflációt és a kamatok emelkedését nézzük,
akkor nem is stagnálunk, egyenesen lecsúszunk.
Mit gondol, ügyvezető?
Egyetértek.
A tíz vezető cégcsoport közül hat
válságigazgatásba kezdett.
Nekünk is lépnünk kell, mielőtt túl késő lesz.
Újraszervezés kell.
Többiek?
Úgy látom, mindenki egyetért.
Felkészülten jött, ügyvezető.
Legalább én legyek észnél.
Máris elkéstünk.
Nincs szükség válságigazgatásra.
Szemfényvesztés az egész.
Fenyegetésként élnék meg a dolgozók, ha a válság alatt
spórolásba kezdünk.
A költségcsökkentés a leghatékonyabb
rövid távú profitszerzési mód, nem tudod?
De tudom.
Mindig ezt a módszert alkalmazzuk,
ha a cégnek pénz kell.
Mind egyetértenek az ügyvezetővel?
Normális ez?
Gu úr, ön is tudja,
hogy a költségcsökkentés problémája minden nagy cégnél előjön.
Azt akarják, hogy világszinten elismertek legyünk,
közben a dolgozók
kizsigerléséről beszélnek.
A luxusmárkákat
az értékeik teszik halhatatlanná.
Ha világszintű cég akarunk lenni,
megfelelő értékekre kell építkeznünk.
Döntsenek:
azt akarják, hogy a cégünk
a rövid távú profitszerzésre épüljön
a dolgozók kárára?
Túl kell élnünk, hogy történelmet írhassunk.
A halottak nem beszélnek.
És milyen élet lesz az?
Ez fontosabb, mint a túlélés.
Aggasztó,
hogy ilyen szemlélettel a vezetőségben van.
Apa!
Ha te nem tudsz, én döntök.
Csak költségcsökkentéssel javíthatunk a helyzetünkön?
Igen.
Biztos vagy benne, hogy hiba lenne a költségcsökkentés?
Igen.
Ez remek hír!
Akkor csökkentünk, vagy sem,
jól fog menni a cégnek.
A következő meetingre
írjátok le, hogy milyen jövőt képzeltek el a King Csoportnak!
Te is.
És te is. Mindketten.
Rendben.
Végre elkezdődött a háború.
Hadseregnyi szövetségese van,
de a te oldaladon
csak én állok.
Nem igaz.
Én is itt vagyok.
Igen, igaz.
Mindig is ketten voltunk.
Igazad van.
Mi ütött beléd?
Majd én.
Főnök,
emlékezz erre!
Mindig melletted leszek.
Még ha ellenségek milliói is támadnak ránk.
Mert mi…
egy csapat vagyunk!
Jó nekem egyedül.
Hazug!
A mai az utolsó utam.
Holnaptól a központban dolgozom.
Mindig emlékezni fogok
az együtt megtett, szép repülésekre.
Köszönjük a kemény munkáját, Yoo kisasszony!
Hoztam egy kis ajándékot.
Jaj, nem kellett volna!
Mi-na, te vagy a legjobb.
Viselje gondját a csapatnak, Hwang Mi-na csapatvezető!
Igyekezni fogok, ahogy tanította.
Köszönjük a munkáját!
Sokat tett értünk.
Köszönöm mindenkinek!
Halló?
Szia! Elsők lettünk értékesítésben.
Igen. Nem csodás?
Jutalomból a központban fogok ezután dolgozni.
Tényleg?
Várj csak! Visszahívlak.
Mi az? Mondani akarsz valamit?
Nincs valami mondandód?
Nincs.
Legalább
bocsánatot kérhettél volna.
Miért?
Még kérdezed?
Nem is akartál csapatvezetővé előléptetni.
Kihasználtál, hogy elsők legyünk.
Neked előléptetés nélkül is
a maximumot kell nyújtanod.
És tudod, hogy nehéz lesz előléptetést szerezned.
Tessék?
Azt hitted, nem tudok a válásodról?
Egy válás rossz fényt vethet az értékelésre,
ezért eltitkolják.
Nincs is ezzel baj.
De
tudnod kellett volna a helyed.
Csak azért nem verem nagydobra, mert barátok vagyunk.
Minden jót!
Sok szerencsét!
KÉRELMEZŐ: OH PYEONG-HWA
HÁZASSÁGÉRVÉNYTELENÍTÉSI KÉRELEM
Lehetetlen.
Az nem lehet!
Az exe titokban jegyeztette be, amikor szakítottak.
Nem tudok segíteni, be van jegyezve.
Miért nem tud segíteni? Ez csalás!
Ez a törvény.
Maga töltötte ki a beadványt.
Viccből töltette ki velem
a 100. napfordulónkkor.
Nem szabadott volna aláírnia.
Be van jegyezve, nem tudom kitörölni.
Akkor mi lesz velem?
Kérvényezheti, hogy semmisítsék meg,
de nem látok rá esélyt.
Annyit tehet, hogy válást kér.
- Válást? - Micsoda?
De hát nem is voltak házasok!
Törölje a házasságot!
Kérem, törölje!
Nem tudok többet tenni.
Keressen ügyvédet!
Mihez kezdjek most?
Csak most az egyszer!
- Segítsen! - Nézze el!
Túl fiatal a váláshoz.
- Kérem! - Segítsen!
Mi lesz így velem?
Elvált nő leszel,
mert nem vigyáztál eléggé!
Maga hívott meg.
Mit meghívott?
Könyörgött, hogy mondjak beszédet.
De hogy így megalázzanak!
Nem tudtam, hogy ez lesz belőle.
Kinek kellett volna tudni, ha nem magának?
Szégyenemben nem bírtam a beosztottjaim szemébe nézni.
Úgysem érdekli a beosztottjai véleménye.
Engedje, hogy kiengeszteljem!
Kérem, ne haragudjon!
A legjobb Jamón 100% Ibérico de Bellota
a világ sertéseinek top 5%-ából.
Hé!
Miért hozza egyszer ide, egyszer oda az ételt?
Zavaró, ahogy fel-alá járkál.
Elnézést, uram!
Melyik oldalon szolgáljak fel?
Tudni akarom, miért zavar a fel-alá járkálásával.
Mit sajnálkozik? Válaszoljon!
Mi van, megsüketült?
Nem hallotta?
Az európai királyi családoknál szokásos rend szerint szervírozunk.
Az italokat a jobb oldalon, az ételeket a bal oldalon.
Ha ez zavarja,
felszolgálhatok az ön által kért oldalon.
Hát ez nem igaz!
Megáll az eszem.
Maga pökhendi!
Csak bocsánatot kellett volna kérnie.
Ki akar oktatni?
Kioktat?
Nem, uram. Sajnálom.
A sajnálat ide már nem elég!
Gu kisasszony, nem képzettek az alkalmazottai?
Nem elég, hogy maga megalázott?
Még egy felszolgáló is kioktat?
Rúgja ki!
Ha nem teszi, engem nem lát többet.
Igen, asszonyom?
Mindenki kapjon átképzést!
Dobja ki!
- Tessék? - Dobja ki!
Igenis.
Mit dobjon ki?
Emberekről beszélsz.
Ez nem a te dolgod.
De igen.
Jó napot!
A King the Land vezetője vagyok, Gu Won.
Igen, és?
Uram!
Viktória brit királynő
uralma alatt alakult ki a vacsoraetikett.
Ezt hívják asztali etikettnek.
A kés egy párbajtőr kicsinytett mása,
ezért az élét a többiektől
elfelé tartjuk.
A zsebkendő eldobása kihívást jelentett.
A zsebkendő helyett használt asztalkendőt tehát
ne dobja el!
Az etikett nem törvény, nem muszáj betartania,
de tükrözi egy ember kulturáltságát.
Park úr, kérem, viselkedjen
a rangjának megfelelően!
Látom, maga nem ért az üzlethez.
A King Hotel
sok súlyos hibát vétett ellenem.
Találkozzunk valamikor máskor!
Megaláz a beosztottjaim előtt!
Megaláz!
Park úr!
Hogy helyezhetsz elém egy alkalmazottat?
Park képviselő fontos nekünk, nem tudod?
Nem egyszerű alkalmazott!
Amíg én vagyok itt a főnök,
megvédem az embereimet.
Csak alkalmazott?
Nem több?
Hogy érted?
Úgy, hogy a vér nem hazudik.
Helikopterrel mentél megmenteni.
Sajnálom. Az én hibám volt.
Nem, jól tette.
Ha hasonló történne,
védje meg a csapatot!
Vezetőként ez a feladata.
Igen, uram.
Bármilyen helyzetben.
Vállalom a felelősséget.
Nehéz nap volt a mai.
Igen, pakoljunk össze, és menjünk haza!
Nem volt könnyű.
Sajnálom.
Nem a te hibád volt.
Egy ilyen kötözködővel nem lehet mit csinálni.
Park képviselő szörnyű alak.
Rajtad töltötte ki a haragját.
De Gu úrnak hála megmenekültünk.
Emlékeztek, a legutóbb hogy berúgott Park úr?
Hogy felejthetném el?
Fel kellett sorakoznunk,
és vagy egy órán át korholt minket.
Könnyű célpont vagyunk.
Park úr maga az ördög.
Ne is mondd! Nem akarok rá gondolni.
Hé, rossz napunk volt.
- Menjünk el inni! - Jó.
Öblítsük le egy sörrel!
Összepakolok, menjetek csak!
Te nem jössz?
Én is mehetek?
Csapattag vagy.
Pakoljunk el együtt!
- Jó. - Jó.
Sa-rang!
Az a thai orvosság nagyon jó.
Jó fájdalomcsillapító.
Örülök, hogy hatott.
Olyan kedves vagy!
Én biztos nem hoztam volna ajándékot.
Pontosan.
Gonoszak voltunk vele.
Hé, nem mi. Főleg te.
Mi? Most rám kened?
- Gonosz voltál. - Te is!
- Na, elég! - Komolyan…
Őszinte leszek, nem voltál szimpatikus.
Keményen dolgoztunk, hogy bekerüljünk,
téged meg egy csapásra előléptettek Gu elnök kérésére.
De miután megismertelek,
rájöttem, hogy megérdemled, hogy itt legyél.
Köszönöm, hogy jó munkaerő vagy!
Ugyan!
Szigorú hierarchia van a hotelben,
megértem, hogy furcsa volt, hogy csak úgy bekerültem.
Ezért adtam bele mindent,
hogy bizonyítsak.
Hidd el, bizonyítottál.
Köszönöm!
Koccintsunk!
Jó.
- Egészség! - Egészség!
Szerintetek nem volt tök menő, amit Gu úr csinált?
Hihetetlen, hogy egy felső vezető mellénk állt.
Igen, az.
Eddig mindig mi voltunk a hibásak, ha egy vendég kiakadt.
Őszintén meglepődtem.
Látom Gu úrban az őszinteséget.
Néztétek a számlátokat?
Nem, miért?
Kaptunk bónuszt a 100. évfordulóra. Fejenként egymilliót.
Általában vouchert adnak a hotelbe vagy a büfébe.
Ez volt a szokás,
de Gu úr felmérte, hogy mit szeretnénk kapni.
Készpénzt akartak a legtöbben,
így azt kaptunk.
Még sosem adtak olyasmit, amire igazán vágytunk.
Azt hittem, a felmérés megint csak kamu.
Én is.
Minden megváltozott most, hogy új főnökünk van.
Koccintsunk!
Gu Won vezető menedzserre!
- Gu úrra! - Gu úrra!
Hú, de jó!
- Szakad az eső! - Igen.
Jaj, ne!
Ott a taxi.
Szia, Sa-rang!
- Sziasztok! - Szia!
Én erre megyek.
- Szia, Sa-rang! - Szia!
Hogy mész haza?
Busszal.
Mi is mentünk.
- Szia! - Sziasztok!
Hát te?
Eleredt az eső.
Tudtam, hogy itt vagytok.
Felhívhattál volna.
Nem akartalak elrabolni a csapatvacsoráról.
Jó volt?
Igen.
Úgy érzem, végre befogadtak.
Szuper volt.
Szerintem már elfogadtak.
Csak idő kellett nekik,
hogy ezt neked is beismerjék.
Olyan kedvesek!
Szerintem miattam szervezték ezt a vacsorát.
És te jól vagy?
A nővéred nagyon mérgesnek tűnt.
Na és?
Ha a vevő a király, viselkedjen is úgy!
A hotelünk túl elegáns ahhoz,
hogy egy ilyen tuskó előtt hajlongjunk.
Mehetünk?
Gyere!
Láttad, milyen gyors voltam?
Jaj, szegény!
Mi az? Mi történt?
Mi az? Valami baj van?
Hogyhogy mi az?
Mi az?
- Mi a baj? - Ja, semmi.
Csak megijedtem a tévéműsortól.
Értem.
Miért jöttél ki félmeztelenül?
Váratlanul ért.
Azt hittem…
Sikítottál, ezért kirohantam.
Főzök teát.
Szárítkozz meg!
Gombolkozz be!
Ne vegyem le?
Gombold be az inged!
Már mindent láttál. Miért vagy ilyen félénk?
Még semmit sem láttam.
Szárítkozz meg! Megfázol.
Miért vagy ilyen félénk?
Olyan édes vagy!
Nem is.
Nem bírok magammal,
amikor ilyen édes vagy.
A te hibád.
- Nyugodtan igyon! - Igen.
Köszönöm!
Kíváncsi rá,
hogy miért hívtam?
Igen.
Megtudhatom?
Maga ambiciózus ember.
A munkában? Igen, az vagyok.
Ezért dolgozom Gu úrnak.
Csak én tudom kezelni a szeszélyes személyiségét.
Mostantól nekem dolgozik.
Mindent jelentsen nekem az öcsémről!
De…
mit ért azon, hogy „mindent”?
Mindent.
Szakmai és magánélet.
Mindenről jelentsen! Semmit se hallgasson el!
Hadd igyak egy kicsit!
Milyen
magasra juthatok,
ha segítek?
Szia!
- Te meg mit művelsz? - Jesszusom!
Miért nem szóltál, hogy itt vagy?
Találkozóra megyek,
és kölcsön akartam venni tőled valami ruhát.
Mire megy el a fizetésed?
Vegyél már magadnak valami rendes ruhát!
Ezek nagyon régiek. Jesszus!
Mit turkálsz a szekrényemben?
Arra van a család, hogy segítsünk egymásnak.
De nem jöhetsz be csak úgy!
Anya, éhes vagyok!
Kérd meg a nénikéd!
Da-eul, adsz valamit enni Tae-rinek?
Tessék?
- Tessék. - Duty-free boltban dolgozol.
Nem fontos a márkás cipő,
de ezek mind bénák.
Akkor ezt veszem fel.
- Szia, Da-eul! - Mi?
Hé, várj!
És Tae-ri? Nem viszed magaddal?
De hát te itt vagy!
Későn jövök. Fektesd le időben!
Hé, Bo-mi!
Felébreszted Tae-rit!
Bo-mi túl messzire ment.
Beszélned kell vele.
Szó nélkül bejött a lakásba,
és elvitte a cuccaimat.
Felfordulást csinált a szobában.
Erre van a család.
Segíts neki!
Attól mutathatna egy kis tiszteletet.
Ne legyél ilyen rideg!
Majd visszakapod.
„Rideg”?
Mikor vigyázott ő Cho-rongra?
Vagy mikor vett neki valami ajándékot?
A szüleid sem adtak neki soha se zsebpénzt, se ruhát.
Miért vagy ilyen anyagias?
Meg fogod járni.
Na persze!
Piríts rá Bo-mira!
„Piríts rá Bo-mira!”
Éhes vagyok.
Ezt miért nekem mondod?
Főzz magadnak!
Halihó!
Fiam, itthon vagyok!
Jó estét!
- Nagyi! - Szia!
Főzz valamit, lányom!
Ugye van marhátok?
Süss marhát!
Ha van makrélátok, abból is csinálj!
Mostanában nincs étvágyam.
Csinálj töndzsangos ragut is!
Rendben, csinálom.
Ettetek már?
Farkaséhes vagyok.
Jaj, te!
Feküdj az ágyra! Hideg a föld.
Nem érdekel.
Nem akarok mozdulni.
Sose házasodj meg!
Pedig mindig ezzel nyaggattál.
Bocsi! Tévedtem.
Csak randizz, és élvezd az életet!
Fogalmad sincs, milyen értékes az,
ha szabad vagy,
akkor eszel és fekszel, amikor akarsz,
és nincs semmi dolgod.
Mi történt?
Saját magam néztem meg,
de nincs a szobában.
Megnézné még egyszer?
A lányom nem tud a babája nélkül aludni.
Sajnálom.
Ha mégis megtaláljuk,
azonnal hívni fogjuk.
Nem baj, ha én is megnézem?
A szobaellenőrök nem találják, szóval nincs ott.
Lehet, hogy az ágynemű közé keveredett,
megnézem a mosodában.
Tényleg megtenné?
Igen, de időbe telhet.
Nem baj?
Nem, dehogy. Megvárjuk.
Hogy néz ki a babád?
Jennynek hívják.
A barátom.
Keresse meg nekem!
Egy plüssnyuszi.
Sietek. Remélem, megtalálom.
Ő meg kicsoda?
A VIP-részlegen dolgozik.
Egy kislány elveszett babáját keresi.
És a szobaellenőrök?
Nem találták,
de a hölgy fél órája keresi.
Elnézést!
Jó napot!
Ismerős volt.
Azt hiszi, itt lesz a baba?
A szobaellenőr már kereste.
Ha meglesz, felhívjuk, mondja meg neki!
Az mondta, hogy a plüss a barátja.
Hadd nézzem meg még egyszer!
Kim kisasszony!
Szeretnék valamit kérdezni.
Tudnánk beszélni, ha ráér?
Persze.
Köszönöm!
- Jenny! - Ta-dam!
Köszönöm!
Nincs mit.
Nem szabad semmit megígérni a vendégeknek.
És ha nem találta volna meg?
Mit mondott volna nekik?
Furcsa lett volna nem megígérni, hogy megnézem.
Nem azt mondom, hogy tévedett.
De azok, akik keményen dolgoznak,
többször kerülnek bajba, mint mások.
És nem dicséri meg őket érte senki.
Nekem elég,
hogy tudom, hogy mindent megtettem.
Mit akart kérdezni tőlem?
Igen.
Régen dolgozott itt egy hölgy,
de eltűnt az adatlapja, és senki sem tud róla.
Han Mi-sónak hívják.
Ugye ismerte?
A legjobb barátnőm volt.
Milyen ember volt?
Mindenkinél bátrabb,
gyönyörű nő volt.
Remek ember volt.
Ezt jó hallani.
Remélte, hogy ezt mondom?
Igen.
Magán is látom, hogy jó ember.
Köszönöm!
Jaj!
Elkéstem?
Nem.
Futottál? Hol az autód?
Túl nagy volt a forgalom, futva jöttem.
Az fárasztó.
Történt valami? Boldognak tűnsz.
Még jó!
Most először hívtál el randira, és vártál rám.
- Igen? - Aha.
Eddig mindig én vártam rád.
Én hívtalak el először vacsorázni,
és randihelyre is én vittelek el először.
Akkor lenne egy kérésem.
Menjünk el valahova!
- Menjünk! - Meg se kérdezed, hova?
Nem számít.
Hova mész?
A kocsimért.
Jövök veled.
Gyorsítsak?
Aha.
A tengerhez jöttünk?
Nem.
Az anyukámhoz.
Ha hiányzott,
a nagyival mindig kijöttünk ide.
Olyan érzés volt, mintha ott lenne a láthatáron.
Összeszorul a szívem,
hogy ezt mondod.
Ez már a múlt.
Egy nap idetelepítették azt a szélturbinát.
Kislány voltam még, úgy nézett ki, mint egy nagy szélforgó.
Azt hittem, elég nagy,
hogy odarepítsen az anyukámhoz.
De nem tudok vízen járni.
Épp megfordultam volna,
mikor egy kis út bukkant ki a vízből,
mint most.
Úgy éreztem, teljesült a kívánságom.
Bár nem találkoztam anyukámmal,
azután a nap után,
ha erre a kis útra néztem, azt gondoltam, hogy anyukámhoz vezet.
Velem tartasz?
Igen.
Bárhová elmehetsz, ha van út hozzá a szívedben.
Kim Ok-ja asszony
a mosodában dolgozik,
anyukád barátja volt, ő adta ezt.
Anyukád bátor, gyönyörű nő volt.
És remek ember.
Ha visszamentünk, beszélj vele!
Nehogy később megbánd!
ÉRKEZŐ NEMZETKÖZI JÁRATOK
VÁLÁSI NYILATKOZAT KÖZÖS MEGEGYEZÉSSEL
ALÁÍRÁS: YOON SEONG-HUN
Mondtam, hogy ne csináld!
Folyton kerülöd a témát.
Nem kerülöm.
Csak ez most túl sok.
Most menj el!
Nem érek rá.
Nem akarok bíróságra menni.
Szerintem te sem.
Mondtam, hogy most nem jó.
Nem tudok tovább várni.
Miért erősködsz?
Írd alá!
JI-HU
Anya most elfoglalt.
Visszahívlak.
Tessék?
- Ji-hu! - Anya!
Mit keresel itt?
Hiányoztál.
Most nem érek rá.
Miért nehezíted meg a dolgom?
Segíthetnél azzal, hogy nem vagy láb alatt.
Olyan nagy kérés ez?
Sajnálom.
Ha sajnálod, menj el!
Menj, és éld az életed!
Azzal tudsz segíteni.
Jó.
Hú, de jól néz ki!
A barátnőm a legutóbbi útjáról hozta.
Hozattam vele nektek is egyet.
Egyetek belőle!
Milyen figyelmes vagy! Köszönjük!
Finom.
Igen, nem túl édes. Kávéval tökéletes lenne.
Ugye?
Üljetek le!
Sa-rang!
Hallottál már az Álomcsapatról?
Nem, még nem.
Hol dolgoznak nálunk a legjobb concierge-ek,
tudod-e?
A King the Landben.
Az Álomcsapat fölötte van.
Tényleg? És mit csinálnak?
Gu elnök személyes programjait segítik.
Igazából csak puccos kiszolgáló személyzet.
A te szádból mindig olyan közönségesen hangzik.
Miért? Igazam van.
Csak a legjobbak kerülhetnek be.
Sokan nem tudnak a létezéséről,
de akik igen, azoknak ez álommunka.
Ezért hívják így.
Lesz egy hétvégi program,
és hívott az elnök titkára,
téged kér.
Sa-rang!
Bemutatkozol az Álomcsapatban.
Nagymenő lettél, Sa-rang. Gratulálok!
Köszönöm!
Nem egészen tudom, mi ez,
de mindent bele fogok adni.
- Gratulálok! - Örülök neked.
Hova megyünk?
Ön Cheon Sa-rang?
Első alkalom?
Igen.
Én vagyok az Álomcsapat főnöke.
Köt minket a titoktartás.
Ne kérdezzen, ne kíváncsiskodjon!
Csak profin!
Igenis.
Lenyűgözőek a kötények, nem?
Félnék, hogy ráfröccsen a kimcshi.
Én örülnék neki.
És ha az elnökre fröccsenne?
Már rágondolni is rossz.
Tényleg nagyon elegánsak,
de olyan szobalányosak.
Nem vagyunk mi hercegnők.
Adjunk hálát, hogy ilyen drága kötényt viselhetünk!
Tudják, mitől vagyunk Álomcsapat?
- Igen. - Igen.
Az Álomcsapat még sosem hibázott.
És ez ma is így lesz.
Elegáns arc,
elegáns viselkedés.
Mindent méltósággal csináljanak!
És most lássunk hozzá!
- Igenis. - Igenis.
Ez háború. Vagy mi esszük meg őket, vagy ők esznek meg minket.
Résen kell lennünk.
Badarságokat beszélsz.
Akarsz fogadni,
hogy badarság-e?
Jaj már!
Apa!
Szervírozhatunk?
Persze.
A Legjobb Dolgozó!
Rég nem láttam.
Jó napot! Hogy van, uram?
Ha Legjobb Dolgozó,
akkor biztosan nagyon tehetséges.
Ugyan!
Csak kedves az úr.
Először a levest szervírozzuk.
Jó.
Már eldöntött dolog, nincs miért tovább húzni.
Won, biztos a pozíciód.
Egy éven belül vedd el Yu-rit!
A MOSOLY BIRODALMA
A hívott szám nem elérhető…
Rövid leszek. Szakíts vele!
Szemtől szemben fogunk harcolni.
Miért nem akarja feladni a hotelt?
Különleges feladatot kapsz.
Addig nem a King the Landben fogsz dolgozni.
Majd én elintézem.
Ez az én gondom.
A saját jövőmről én döntök.
A feliratot fordította: Lipták-Pikó Judit